CELEX: C2006/326/152
Language: sk
Date: 2006-12-30 00:00:00
Title: Vec T-325/06: Žaloba podaná 24. novembra 2006 – Boston Scientific/ÚHVT – Terumo (CAPIO)

30.12.2006   
            
            
               SK
            
            
               Úradný vestník Európskej únie
            
            
               C 326/74
            
         Žaloba podaná 24. novembra 2006 – Boston Scientific/ÚHVT – Terumo (CAPIO)
   (Vec T-325/06)
   (2006/C 326/152)
   Jazyk žaloby: angličtina
   Účastníci konania
   
      Žalobca: Boston Scientific Ltd (Christ Church, Barbados) (v zastúpení: P. Rath a W. Festl-Wietek, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Terumo Kabushiki Kaisha (Tokio, Japonsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu ÚHVT zo 14. septembra 2006, ktoré bolo zástupcom žalobcu oznámené 18. septembra 2006, vo veci R 61/2006-2,
            
         
               —
            
            
               zaviazať ÚHVT na náhradu trov konania pred Súdnym dvorom a odvolacím senátom.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: slovná ochranná známka „CAPIO“ pre tovary v triede 10, prihláška č. 2 554 434.
   
      Majiteľ ochrannej známky alebo označenia, ktoré je základom námietky: Terumo Kabushiki Kaisha.
   
      Ochranná známka alebo označenie, ktoré je základom námietky: národné slovné ochranné známky a ochranné známky Spoločenstva „CAPIOX“ a „CAPIOX PULSE“ pre tovary v triede 10.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zrušenie rozhodnutia námietkového oddelenia.
   
      Dôvody žaloby: porušenie článku 43 nariadenia Rady č. 40/94 a pravidla 22 nariadenia Komisie č. 2868/95, keďže Terumo nepreukázal dostatočné používanie svojej ochrannej známky, a článku 8 ods. 1 písm. b) nariadenia Rady, keďže u kolidujúcich ochranných známok neexistuje pravdepodobnosť zámeny.